ప్రధాన మంత్రి కార్యాలయం
టైమ్స్ నౌ సమిట్ లో ప్రధాన మంత్రి ఉపన్యాసం
టైమ్స్ నౌ తో సంబంధం కలిగిన ప్రతి ఒక్కరి ని, శ్రోతల ను, శ్రామికుల ను, డెస్క్ లోను, ఫీల్డు లోను పనిచేసే పత్రికా రచయితలందరి ని, భాగస్వాముల ను, కామెరామన్ లను, ఇంకా ఈ శిఖర సమ్మేళనం కోసం లాజిస్టిక్స్ ను నిర్వహిస్తున్నటువంటి వారిని కూడా నేను అభినందిస్తున్నాను. ఇది టైమ్స్ నౌ యొక్క ఒకటో శిఖర సమ్మేళనం. మీకు అందరి కి ఇవే శుభాకాంక్షలు.
మిత్రులారా,
మీరు ‘ఇండియా ఏక్శన్ ప్లాన్ 2020’ని ఇతివృత్తం గా ఎంచుకొన్నారు, కానీ ప్రస్తుతం భారతదేశం యావత్తు దశాబ్ది తాలూకు కార్యాచరణ ప్రణాళిక మీద పనిచేస్తున్నది. అవును, ఒక ట్వంటీ-ట్వంటీ  యొక్క పరిశోధన పద్ధతి ని అనుసరిస్తున్న మాటయితే నిజం మరి ధ్యేయమల్లా చక్కనైన ప్రదర్శన ను ఇవ్వడమూ, ఇంకా మొత్తం సిరీజ్ లోనే క్రొత్త రికార్డుల ను నెలకొల్పి ఈ సిరీజ్ ను భారతదేశం యొక్క సిరీజ్ గా మలచడమూను. ప్రపంచంలోకెల్లా యువత అత్యధిక సంఖ్య లో ఉన్నటువంటి దేశం ప్రస్తుతం శరవేగం గా ఆట ను ఆడే మన:స్థితి తో ఉన్నది. ఎనిమిది నెల ల వయస్సు కలిగిన ప్రభుత్వం నిర్ణయాల లో సెంచరీ ని సాధించింది. మునుపు ఎన్నడూ ఇలా జరగలేదు. భారతదేశం అటువంటి వేగవంతమైన నిర్ణయాల ను తీసుకొందీ అంటేనూ, మరి శీఘ్ర గతి న కృషి చేసింది అంటేనూ అది మీకు చక్కగా అనిపిస్తుంది, మీకు గర్వం గా కూడా ఉంటుంది.
దేశం లోని ప్రతి ఒక్క రైతు ను పిఎమ్ కిసాన్ యోజన పరిధి లోకి తీసుకురావాలన్న నిర్ణయం- ఈ కార్యాన్ని పూర్తి చేయడమైంది.
రైతుల కు, శ్రామికుల కు, దుకాణ దారుల కు పింఛన్ ఇచ్చేందుకు పథకం- ఆమోదించబడింది.
జలం వంటి ముఖ్య అంశాల పై నిర్ణయాలు తీసుకొనే వ్యవస్థ లో ఒక హద్దు ను పెట్టుకొని పనిచేసేటటువంటి వ్యవస్థ కు ముగింపు పలికేందుకు జల వనరుల మంత్రిత్వ శాఖ ను ఏర్పాటు చేయడం- ఈ కార్యం పూర్తి అయింది.
మధ్యతరగతి కోసం సొంత ఇళ్ల కల ను నెరవేర్చేందుకు గాను 25,000 కోట్ల రూపాయల తో ప్రత్యేక నిధి ని ఏర్పాటు చేయడం- ఈ పని పూర్తి అయింది.
దిల్లీ లో 40 లక్షల మంది ప్రజల కు వారి ఇళ్ల పై హక్కుల ను ఇచ్చే చట్టం- దీనికి ఆమోదం తెలపడమైంది.
మూడు మార్లు తలాక్ కు సంబంధించిన చట్టం- దీనికి ఆమోదం తెలపడమైంది.
బాల ల దుర్వినియోగానికి కఠిన శిక్ష విధించడం కోసం చట్టం- దీనికి ఆమోదం తెలపడమైంది.
తృతీయ ప్రకృతి వ్యక్తుల కు సాధికారిత కల్పన కై చట్టం- దీనికి ఆమోదం తెలపడమైంది.
చిట్ ఫండ్ స్కీమ్ ఫ్రాడ్ ప్రివెన్శన్ లా- దీనికి ఆమోదం తెలపడమైంది.
నేశనల్ మెడికల్ కమిశన్ యాక్టు- దీనికి ఆమోదం తెలపడమైంది.
కార్పొరేట్ పన్ను లో చరిత్రాత్మక తగ్గింపు- దీనికి ఆమోదం తెలపడమైంది.
రోడ్డు ప్రమాదాల ను అపేందుకు కఠిన చట్టం- దీనికి ఆమోదం తెలపడమైంది.
చీఫ్ ఆఫ్ డిఫెన్స్ స్టాఫ్ ఏర్పాటు- దీనికి ఆమోదం తెలపడమైంది.
భారతదేశానికి తదుపరి తరం యుద్ధ విమానం అందజేత- ఈ పని పూర్తి అయింది.
బోడో శాంతి ఒడంబడిక- ఈ కార్యం పూర్తి అయింది.
బ్రు రియాంగ్ శాశ్వత పరిష్కారం- ఈ కార్యం పూర్తి అయింది.
గొప్పదైనటువంటి రామ మందిర నిర్మాణానికి గాను ఒక ట్రస్టు ను ఏర్పాటు చేసే పని - ఈ కార్యం పూర్తి అయింది.
ఆర్టికల్ 370 ని రద్దు చేయడం- ఈ కార్యం పూర్తి అయింది.
జమ్ము కశ్మీర్ ను మరియు లద్దాఖ్ ను వేరువేరు కేంద్ర పాలిత ప్రాంతాలు గా ఏర్పరచాలన్న నిర్ణయం- ఈ కార్యం పూర్తి అయింది.
ఇంకా
పౌరసత్వ సవరణ చట్టం కూడా - ఈ కార్యం పూర్తి అయింది
టైమ్స్ నౌ లో కొన్ని నిమిషాల లో బోలెడు వార్తల ను చూపించేటటువంటి ‘న్యూస్ 30’ ని నేను అప్పుడప్పుడు చూస్తాను. ఇది కూడా ఒక రకం గా అటువంటిదే. ఇంకా ఇది ఒక నమూనా మాత్రమే. ఈ నమూనా తోనే సిసలైన చేత ఇక్కడ మొదలవుతోందని మీరు తలపోసి ఉంటారు!!! అటువంటి మరిన్ని నిర్ణయాల ను గురించి నిలుపుదల అంటూ ఉండనటువంటి ఓ జాబితా ను మీకు నేను ఇవ్వగలను. అది ఒక సెంచరీ కి బదులు గా ఓ డబల్ సెంచరీ అవగలదు. అయితే ప్రభుత్వం తీసుకొన్నటువంటి ఈ నిర్ణయాల ను వివరంగా పేర్కొనడం వెనుక ఒక పరమార్థం అంటూ ఉంది. దాని ని అర్థం చేసుకోవడం అవసరం.
మిత్రులారా,
ప్రస్తుతం, 21 వ శతాబ్ది లో దేశం దశాబ్దుల నాటి సమస్యల ను పరిష్కరించుకొంటూ మాంచి దూకుడైన రీతి న సాగిపోతోంది. ప్రపంచంలో అత్యధిక యువ జనులున్న దేశం పనిచేయవలసిన తరహా లోనే మనం జోరు గా కదులుతూ ఉన్నాము. ఇప్పుడిక భారతదేశం కాలాన్ని వృథా పోనివ్వదు. ఇక భారతదేశం వేగం గా సాగిపోయి మరి ఒక క్రొత్త విశ్వాసం ధైర్యం తో ముందడుగు వేస్తుంది. దేశం లో చోటు చేసుకొంటున్న ఈ మార్పు లు సంఘం లో ప్రతి ఒక్క స్థాయి లో ఒక నూతనమైన శక్తి ని మరియు విశ్వాసాన్ని పుట్టించాయి.
దేశం లో పేద ప్రజల లో ప్రస్తుతం ఆత్మవిశ్వాసం ఎంత గా తొణికిసలాడుతోంది అంటే వారు వారి యొక్క జీవన ప్రమాణాల ను మెరుగుపరచుకోగలగడం తో పాటు గా వారి జీవితాల లో నుండి పేదరికాన్ని కూడాను తొలగించుకోగలరన్నంత గా. ప్రస్తుతం, దేశ యువత వారు ఉద్యోగాల ను సృజించగలిగే వారు గా మరియు నూతన సవాళ్ల ను వారంతట వారు గా ఎదుర్కోగల వారు గా తయారుకాగలమనేంతటి నమ్మకాన్ని పెంచుకొంటున్నారు. ప్రస్తుతం దేశం యొక్క మహిళల లో ఆత్మవిశ్వాసం పెరుగుతున్నది. ప్రస్తుతం దేశం లో రైతు తన ఆదాయాన్ని పెంచుకోవడం కోసం సేద్యానికి సంబంధించిన ఇతర ప్రత్యామ్నాయాల పరం గా కూడా కృషి చేయగలనన్న ధైర్యాన్ని కూడగట్టుకొంటున్నాడు. ప్రస్తుతం దేశం లో నవ పారిశ్రామికులు, వ్యాపారవేత్త లు మరియు వర్తకులు ఒక ఉత్తమమమైనటువంటి వ్యాపార వాతావరణం లలో పనిచేయగలమన్న విశ్వాసం తోను, వారి యొక్క వ్యాపారాల ను విస్తరించుకోగలమన్న విశ్వాసం తోను ఉన్నారు.
నేటి భారతదేశం, ఇవాళ్టి న్యూ ఇండియా తన సమస్యల లో చాలా వాటి ని వెనుకపట్టు న వదలిపెట్టేసింది. స్వాతంత్ర్యం వచ్చిన 70 సంవత్సరాల తరువాత కూడాను, మన దేశం లోని కోట్లాది ప్రజలు బ్యాంకింగ్ వ్యవస్థ తో ముడిపడి లేరు; కోట్ల మంది ప్రజల కు గ్యాస్ కనెక్శన్ లు లేవు. ఇళ్ల లో స్నానాల గదులు లేవు. దేశ ప్రజలు మరియు దేశం చిక్కుబడిపోయిన సమస్యలు అంటూ అనేకం ఉన్నాయి. ఇప్పుడు అటువంటి పలు సమస్యల ను పరిష్కరించడం జరిగింది. ఇక భారతదేశం తన ఆర్థిక వ్యవస్థ ను రాబోయే అయిదు సంవత్సరాల కాలం లో 5 ట్రిలియన్ డాలర్ ల విలువైన ఆర్థిక వ్యవస్థ గా పెంచుకోవాలని లక్ష్యం గా పెట్టుకొంది. ఈ లక్ష్యాలు తేలికపాటివి ఏమీ కాదు, కానీ సాధించలేనిది అంటూ ఏదీ లేదు!!
మిత్రులారా,
ప్రస్తుత భారతదేశ ఆర్థిక వ్యవస్థ విలువ సుమారు 3 ట్రిలియన్ డాలర్ లు గా ఉంది. ఇక్కడ విజ్ఞులు ఎంతో మంది ఉన్నారు. మిమ్మల్ని నేను మరొక ప్రశ్న అడుగుతాను. దేశం 3 ట్రిలియన్ డాలర్ ల విలువైన ఆర్థిక వ్యవస్థ ను సాధించుకోవాలన్న లక్ష్యాన్ని నిర్దేశించుకొందన్న మాట ను మీరు ఎప్పుడైనా విన్నారా? లేదు. మనం 70 సంవత్సరాల లో 3 ట్రిలియన్ డాలర్ లకు చేరుకొన్నాము. అంత కాలం ఎందుకు పట్టింది ? అంటూ ఎవ్వరూ ఇంతకు ముందు ప్రశ్నించి ఉండలేదు; కాక,ఈ ప్రశ్న కు ఎవరైనా జవాబు ను ఇచ్చారా. మునుపటి ప్రభుత్వాలు పని చేసిన తీరు కు మరియు మా ప్రభుత్వం పని చేస్తున్నటువంటి తీరు కు మధ్య ఉన్న వ్యత్యాసం కూడా ఇదే. దిశ అనేదే లేకుండా ఉండే కంటే కఠినతరమైనటువంటి లక్ష్యాల ను పెట్టుకోవడం, ఇంకా వాటి ని సాధించేందుకు ప్రయత్నించడం
ఉత్తమం కదూ. ఈ బడ్జెటు ఈ లక్ష్యాన్ని, అదే 5 ట్రిలియన్ డాలర్ ల విలువైన ఆర్థిక వ్యవస్థ ను ఏర్పరచాలన్న లక్ష్యాన్ని, సాధించేందుకు దేశాని కి సహాయకారి గా ఉండగలదు.
మిత్రులారా,
ఈ లక్ష్యాన్ని సాధించడం కోసం, భారతదేశం లో తయారీ అభివృద్ధి చెందడం మరి ఎగుమతులు కూడా పెరగడం చాలా ముఖ్యం. దీని కోసం, ప్రభుత్వం అనేక నిర్ణయాల ను తీసుకొంది. మేము దేశ వ్యాప్తం గా ఇలెక్ట్రానిక్, మెడికల్ డివైస్ ఇంకా టెక్నాలజీ క్లస్టర్ ల ను స్థాపించాలి అని నిర్ణయించాము. వాటి కి నేశనల్ టెక్నికల్ టెక్స్ టైల్స్ మిశన్ కూడా మద్దతిస్తుంది. ఎగుమతుల నాణ్యత ను కొనసాగించేందుకు మేము విధాన నిర్ణయాలు కూడా తీసుకున్నాము.
మిత్రులారా,
దేశం లో చిన్న తరహా నవ పారిశ్రామికుల కు మరియు భారతదేశ ఆర్థిక వ్యవస్థ కు మేక్ ఇన్ ఇండియా ఒక గొప్ప సహాయకారి గా నిరూపించుకొంది. భారతదేశం ప్రత్యేకించి ఇలెక్ట్రానిక్స్ వస్తువు ల తయారీ లో విశిష్టమైన వృద్ధి ని ప్రదర్శించింది. 2014 వ సంవత్సరం లో, ఒక లక్ష తొంభయ్ వేల కోట్ల రూపాయల విలువైన ఇలెక్ట్రానిక్స్ వస్తువు లను తయారు చేయడమైంది. గడచిన సంవత్సరం లో, అవి నాలుగు లక్షల అరవై వేలకోట్ల రూపాయల కు పెరిగాయి. ఒక్కసారి ఊహించండి! 2014 వ సంవత్సరం లో, భారతదేశం లో మొబైల్ ఫోన్ లను తయారు చేసే కంపెనీ లు 2 మాత్రమే ఉండేవి. ఇప్పుడు భారతదేశం ప్రపంచం లో రెండో అతి పెద్ద మొబైల్ తయారీదారు దేశం గా ఉంది.
మిత్రులారా,
5 ట్రిలియన్ డాలర్ ల విలువైన ఆర్థిక వ్యవస్థ లక్ష్యాన్ని సాధించడం కోసం, మౌలిక సదుపాయాల కల్పన రంగం పైన 100 లక్షల కోట్ల రూపాయల పెట్టుబడి ఎంతో సహాయకారి గా రుజువు కాగలదు. దేశం లో 6500 కు పైగా పథకాల తాలూకు కొనసాగుతున్నటువంటి పనులు ఆర్థిక కార్యకలాపాల ను వేగవంతం చేసి వాటి చుట్టుపక్కల ప్రాంతాల లో వృద్ధి స్థాయి ని పెంచుతాయి. ఈ ప్రయాసలన్నిటి మధ్య, భారతదేశం వంటి ‘ప్రవర్ధమాన ఆర్థిక వ్యవస్థ’ మరిన్ని సవాళ్ల ను ఎదుర్కొంటోందన్నది కూడా వాస్తవం. మిట్ట పల్లాలు అనేవి ఉంటాయి మరి అటువంటి దేశం ప్రపంచ స్థితిగతుల యొక్క ప్రభావాన్నుండి బాధపడవలసి వస్తుంది. ఆ తరహా పరిస్థితుల ను భారతదేశం సదా అధిగమించింది; ఇదే తీరు ను భారతదేశం కొనసాగిస్తుంది కూడాను. మేము స్థితుల ను మెరుగుపరుస్తూ మరి నిరంతరంగా నిర్ణయాల ను తీసుకొంటూ వస్తున్నాము. బడ్జెటు ను సమర్పించిన అనంతరం, ఆర్థిక మంత్రి నిర్మల గారు అదే పని గా వివిధ నగరాల లో సంబంధిత వర్గాల వారందరి తోనూ భేటీ అయ్యి మరి వారి తో మాట్లాడుతున్నారు. ఇలాగ ఎందుకు అంటే మేము మన ప్రస్థానం లో ప్రతి ఒక్కరి ని వెంటబెట్టుకొంటూ, అందరి యొక్క సూచనలు సలహాల ను పరిగణన లోకి తీసుకొంటూ ఉంటాము.
మిత్రులారా,
ఆర్థిక వ్యవస్థ ను బలోపేతం చేసే ప్రయత్నాల కు తోడు, మరొక కీలకమైన అంశం కూడా ఉంది. అదే దేశం లో ఆర్థిక కార్యకలాపాల యొక్క నూతనమైన వర్ధమాన కేంద్రాలు అనేదే. ఏమిటి ఈ నూతన కేంద్రాలు ? ఈ కేంద్రాలే మన చిన్న పట్టణాలు, రెండో అంచె మరియు మూడో అంచె నగరాలూను. పేద పౌరుల లో గరిష్ఠ సంఖ్య లో ఉంటున్నది ఈ నగరాల లోనే. మధ్యతరగతి లో ఒక పెద్ద వర్గ ఈ నగరాలలో నే నివసిస్తున్నది. ప్రస్తుతం దేశం లో సగానికి పైగా డిజిటల్ ట్రాన్సాక్శన్స్ ఈ చిన్న నగరాల లోనే జరుగుతూ ఉన్నాయి. దేశం లో నమోదు అయిన స్టార్ట్- అప్ ల లో సగం స్టార్ట్- అప్ లు రెండో అంచె నగరాలు మరియు మూడో అంచె నగరాలలోనే ఉంటున్నాయి. అందుకని ప్రభుత్వం మొట్టమొదటి సారి గా ఈ చిన్న నగరాల యొక్క ఆర్థిక వృద్ధి మీద శ్రద్ధ వహించింది; చిన్న పట్టణాలు మరియు చిన్న నగరాల యొక్క పెద్ద స్వప్నాల పట్ల గౌరవాన్ని ప్రదర్శిస్తున్నది. ఇవాళ, నూతన జాతీయ రహదారులుల మరియు ఎక్స్ ప్రెస్ వేస్ చిన్న పట్టణాల యొక్క కలల కు క్రొత్త శిఖరాల ను సంతరిస్తున్నాయి. ఉడాన్ పథకం లో భాగం గా క్రొత్త విమానాశ్రయాల ను నిర్మించడం జరుగుతోంది. క్రొత్త వాయు మార్గాలు వాయు సంధానాన్ని సమకూర్చుతున్నాయి. ఈ నగరాల లో వందల సంఖ్య లో పాస్ పోర్ట్ సేవా కేంద్రాల ను తెరవడం జరిగింది.
మిత్రులారా,
అయిదు లక్షల రూపాయల వరకు ఆదాయం పై శూన్య పన్ను విధాన పథకం ద్వారా చిన్న పట్టణాలు అత్యధిక లబ్ధి ని పొందాయి. అదే విధం గా, ఎమ్ఎస్ఎమ్ఇ ల ను ప్రోత్సహించడానికి తీసుకొన్నటువంటి నిర్ణయాలు ఈ నగరాల కు చెందిన నవ పారిశ్రామికుల కు ప్రయోజనాన్ని ప్రసాదించాయి. ప్రస్తుత బడ్జెటు లో వైద్య సంబంధి మౌలిక సదుపాయాల కల్పన కు చెందిన ప్రకటన లు అన్నీ ఎక్కువ గా చిన్న పట్టణాల కు లాభాసాటి గా ఉండబోతున్నాయి.
మిత్రులారా,
మన దేశం లో ప్రభుత్వాలు స్పర్శించడానికి చాలా సంకోచించిన రంగం అంటూ మరొకటి ఉంది. అది- పన్ను ల వ్యవస్థ. ఏళ్ల తరబడి దీని లో ఎటువంటి మార్పు లేదు. ఇంత వరకు, ప్రక్రియ కు కేంద్ర స్థానాన్ని కట్టబెట్టిన అటువంటి పన్ను వ్యవస్థ యే శాసిస్తూ వచ్చింది. ఇప్పుడు పన్ను వ్యవస్థ ను ప్రజల కు కేంద్ర స్థానాన్ని కట్టబెట్టింది గా చేయడం జరుగుతున్నది. పన్ను / జిడిపి నిష్పత్తి ని పెంచడం, అలాగే ప్రజల కు పన్ను భారాన్ని తగ్గించడం అన్నదే మా ప్రయాస గా ఉంది. అది జిఎస్ టి కావచ్చు, ఆదాయం పన్ను కావచ్చు మరి కార్పొరేట్ పన్ను కావచ్చు, మా ప్రభుత్వం ప్రతి దిశ లో పన్ను ను కోసివేసింది. ఇంతకు ముందు, వస్తువులు మరియు సేవల పై సరాసరి పన్ను రేటు 14.4 శాతం ఉండగా, ఇది ప్రస్తుతం 11.8 శాతాని కి దిగివచ్చింది. ఈ బడ్జెటు లోనే, ఆదాయం పన్ను స్థాయుల గురించిన మరొక ప్రధానమైన ప్రకటన ను చేయడమైంది. ఇంతకు ముందు, పన్ను మినహాయింపు ను పొందాలి అంటే కొన్ని నియమిత కాలం పాటు నిలవ ఉంచే పెట్టుబడులు పెట్టవలసివచ్చేది. ఇప్పుడు మీకు ఎన్నిక చేసుకొనేందుకు గాను ఒక అవకాశాన్ని కల్పించడమైంది.
మిత్రులారా,
అప్పుడప్పుడు, పన్ను చెల్లించడంలో పౌరుల కు ఏ సమస్య ఉండదు, కానీ ఈ పన్ను చెల్లింపు ప్రక్రియ ద్వారాను మరియు ఈ ప్రక్రియ లో పాలుపంచుకొనే వారి ద్వారాను కష్టాల పాలబడుతూ ఉంటారు. దీనికి కూడా మేము ఒక పరిష్కారాన్ని కనుగొన్నాము. ఫేస్ లెస్ అసెస్ మంట్ అనంతరం, ఫెస్ లెస్ అపీల్ ను కూడా ఈ బడ్జెటు లో ప్రకటించడం జరిగింది. అంటే, పన్ను అంచనా వేసే వ్యక్తి తాను ఎవరి పన్ను ను అంచనా వేస్తున్నదీ లేదా ఆ వ్యక్తి ఏ నగరానికి చెందిన వారు అన్నది ఇక ఎంతమాత్రం తెలుసుకోలేరు. అది మాత్రమే కాదు, ఎవరి పన్ను ను అయితే అంచనా వేయడం జరుగుతున్నదో ఆ వ్యక్తి కి కూడాను అధికారి ఎవరన్నది తెలుసుకోలేరు ! దీని భావం ఏమిటంటే, ఎటువంటి ఆట ను ఆడడానికి వీలు ఉండదు.
మిత్రులారా,
ప్రభుత్వం యొక్క ఈ ప్రయత్నాలు తరచు గా పతాకశీర్షికల లో చోటు చేసుకోవు, కానీ ఈ రోజు న మనం పన్ను చెల్లింపుదారుల హక్కుల ను స్పష్టం గా నిర్వచించే ట్యాక్స్ పేయర్స్ చార్టర్ ను సైతం అమలు చేసేటటువంటి ప్రపంచం లోని కొద్ది దేశాల సరసన నిలచాము. ప్రస్తుతం భారతదేశం లో పన్ను ల తాలూకు బాధింపు అనేది గత కాలపు విషయం గా మారనుంది. ఆధునిక సాంకేతిక విజ్ఞానం సహాయం తో, ప్రస్తుతం దేశం పన్ను చెల్లింపు ను ప్రోత్సహించే దిశ గా కదులుతున్నది.
మిత్రులారా,
పన్నుల ను గౌరవించే సంఘం గా దేశాన్ని మలచేందుకు ప్రభుత్వం నిలకడతనం తో కూడిన ప్రయత్నాల ను చేస్తున్నది. గడచిన 4-5 సంవత్సరాల లో దేశం ఎంతో ప్రగతి ని సాధించింది కానీ పయనించవలసిన దూరం ఇంకా ఎంతో ఉంది. నేను చెప్పదలచుకొన్నటువంటి అంశాన్ని కొన్ని సంఖ్యల తో స్పష్టం గా చెప్తాను.
మిత్రులారా,
గడచిన అయిదు సంవత్సరాల లో, 1.5 కోట్ల కు పైగా కార్ల ను విక్రయించడమైంది. 3 కోట్ల కు పైగా భారతీయులు పని కోసం గాని, లేదా వ్యాపారం కోసమో లేదా విశ్రాంతి తీసుకోవడానికో విదేశాల కు వెళ్లారు. అయితే పరిస్థితి ఎలా ఉంది అంటే 130 కోట్ల కు పైగా జనాభా కలిగిన మన దేశం లో కేవలం 1.5 కోట్ల మంది మాత్రమే ఆదాయం పన్ను ను చెల్లిస్తున్నారు. వీరిలో కూడాను, ఒక సంవత్సరానికి 50 లక్షల రూపాయల కన్నా ఎక్కువ ఆదాయాన్ని ప్రకటిస్తున్న వారి సంఖ్య సుమారు 3 లక్షల వరకు ఉంది. మీకు మరో సంఖ్య ను నన్ను చెప్పనివ్వండి. మన దేశం లో గొప్ప వైద్యులు, న్యాయవాదులు, చార్టర్డ్ అకౌంటెంట్ లు, ఇంకా అనేక మంది వారి వారి రంగాల లో వృత్తినిపుణులు దేశ ప్రజల కు సేవల ను అందిస్తున్నారు. అయితే ఒక కోటి రూపాయలకు పైబడిన వారి వార్షిక ఆదాయాన్ని ప్రకటించే వృత్తినిపుణులు దేశం లో కేవలం 2200 మంది ఉన్నారన్నది కూడా ఒక వాస్తవం. దేశ వ్యాప్తం గా చూస్తే 2200 మంది వృత్తినిపుణులు మాత్రమే!!!
మిత్రులారా,
సెలవు కాలాన్ని గడపడం కోసం విదేశాల కు వెళ్తున్న వారి ని, మరి నచ్చిన కారుల ను కొనుగోలు చేస్తున్న వారిని చూస్తూ ఉంటే అది బాగుంది అని మనకు అనిపిస్తుంది. అయితే పన్ను చెల్లింపు దారుల సంఖ్య ను మనం చూసినప్పుడు, అది మన ఆందోళనల ను పెంచివేస్తుంది. ఈ తేడా కూడాను దేశాని కి సంబంధించినటువంటి ఒక యథార్థం. చాలా మంది పన్నుల ను చెల్లించనప్పుడు, ఇంకా పన్ను ఎగవేత మార్గాల ను అన్వేషించేందుకు ప్రయత్నించినప్పుడు, అటువంటప్పుడు భారం నిజాయతీ గా పన్ను చెల్లించే వారి మీద పడుతుంది. ఈ కారణం గా, నేను ఇవాళ భారతదేశం లో ప్రతి ఒక్కరి ని ఈ విషయమై వారి మనస్సు లోకి తొంగి చూసుకోవలసిందంటూ విజ్ఞప్తి చేస్తున్నాను. ఈ పరిస్థితి ని మీరు ఆమోదిస్తారా? ఇవాళ, అది వ్యక్తిగత ఆదాయం పన్ను కావచ్చు, లేదా కార్పొరేట్ ఇన్ కమ్ ట్యాక్స్ కావచ్చు.. భారతదేశం ప్రపంచం లో అతి తక్కువ పన్ను ను విధిస్తున్నటువంటి దేశాల సరసన నిలచింది. మరలాంటప్పుడు ఈ అసమానత్వం ముగియవద్దా ?
మిత్రులారా,
ప్రభుత్వానికి అందిన పన్నుల ను దేశం లోల సంక్షేమ పథకాల కు మరియు మౌలిక సదుపాయాల ను మెరుగుపరచేందుకు వినియోగించడం జరుగుతోంది. ఈ పన్నుల డబ్బుల తో, దేశం లో క్రొత్త గా విమానాశ్రయాల ను నిర్మించడం, క్రొత్త గా హైవేస్ ను నిర్మించడం, ఇంకా మెట్రో కై పని ని చేయడం జరుగుతున్నాయి. పేదల కు ప్రభుత్వం ఉచితం గా గ్యాస్ కనెక్శన్ ను, విద్యుత్తు కనెక్శన్ ను, చౌక ధరల కు కిరాణా సామానుల ను, గ్యాస్ సబ్సిడీస్ ను, పెట్రోల్ ఇంకా డీజిల్ సబ్సిడీస్ ను, ఉపకార వేతనాల ను అందించడం వంటి మరెన్ని కార్యాలనో చేయగలుగుతోందీ అంటే అందుకు కారణం దేశాని కి చెందిన కొంత మంది బాధ్యతాయుతమైనటువంటి పౌరులు నమ్మకం గా పన్నుల ను చెల్లిస్తున్నందువల్లనే. మరి ఈ కారణం గా, దేశం లోని ప్రతి ఒక్కరు- ఎవరికయితే దేశం మరియు సంఘం ఎంతో ఇచ్చిందో- అతడు గాని, లేదా ఆమె గాని వారి యొక్క విధి ని నిర్వర్తించవలసివుంది. అతడు దేశాని కి నిజాయతీ గా పన్ను ను చెల్లించాలి; ఎందుకు అంటే- దాని వల్లనే అతడి యొక్క ఆదాయం పన్ను విధించదగ్గది గా మారింది కాబట్టి. ఈ రోజు న టైమ్స్ నౌ వేదిక మీది నుండి నా యొక్క దేశ ప్రజల ను నేను కోరేది ఏమిటి అంటే అది దేశం కోసం వారి యొక్క ప్రాణాల ను అర్పించిన వారి ని సంస్మరించుకొనే ఒక సంకల్పాన్ని పూనిండి- అనే. దేశాన్ని విముక్తం చేయడం లో వారి యొక్క ప్రాణాల ను ధారపోసిన వారి ని స్మరించుకోండి. దేశం యొక్క ఆ మహా వీర పుత్రుల ను మరియు మహా వీర పుత్రికల ను గురించి ధ్యానిస్తూ, వారు నిజాయతీ గా వారి యొక్క పన్నుల ను తప్పక చెల్లించే శపథాన్ని మరి చేసి తీరాలి.
2022 వ సంవత్సరానికల్లా స్వాతంత్ర్య సిద్ధి అనంతరం 75 సంవత్సరాలు కానున్నాయి. మీ యొక్క విధుల ను మరియు మీ యొక్క సంకల్పాలను ఈ మహత్తరమైన ఘటన తో పెనవేసుకోండి. ప్రసార మాధ్యమాల జగతి ని నేనొకటి అభ్యర్థిస్తున్నాను. ప్రసార మాధ్యమాలు స్వతంత్ర భారతదేశ నిర్మాణం లో ఒక ప్రధానమైనటువంటి పాత్ర ను పోషించాయి. ఇక ప్రసార మాధ్యమాలు ఒక సమృద్ధియుతమైన భారతదేశం యొక్క నిర్మాణం లో సైతం వాటి పాత్ర ను విస్తరించుకోవాలి. స్వచ్ఛ్ భారత్ ను గురించిన, అలాగే ‘ఒక సారి వాడి పారవేసే ప్లాస్టిక్’ ను గురించిన చైతన్యాన్ని వ్యాప్తి చేసినట్లే, దేశం యొక్క అవసరాలు మరియు సవాళ్ల విషయం లోనూ ప్రసార మాధ్యమాలు నిరంతర ప్రచారాన్ని నిర్వహించాలి. మీకు ప్రభుత్వాన్ని విమర్శించవలసి వస్తేనో మరి మా ప్రణాళికల లో లోపాల ను ఎంచవలసి వస్తేనో అలా చేయడానికి మీకు స్వతంత్రం ఉంది. అది వ్యక్తిగతం గా నాకు ముఖ్యమైన ప్రత్యుత్తరం అవుతుంది; కానీ దేశ ప్రజల ను కూడా నిరంతరం చేతన తో ఉంచే ప్రయత్నాన్ని కూడా మీరు చేయండి. ఒక్క వార్తల తోనే కాకుండా దేశాని కి దిశ ను ఇచ్చేటటువంటి అంశాల తో కూడా ను జాగృతి ని కలిగించండి.
మిత్రులారా,
ఒకరి విధుల ను అనుసరిస్తూ ఉండడం 21వ శతాబ్దాన్ని భారతదేశం యొక్క శతాబ్ది గా మార్చడం లో ఒక కీలకమైన పాత్ర ను పోషిస్తుంది. పౌరులము గా మనం నెరవేర్చాలని దేశం ఆశిస్తున్నటువంటి విధుల ను నెరవేర్చినప్పుడు, అప్పుడు దేశం కూడాను ఒక క్రొత్త బలాన్ని మరియు శక్తి ని సంపాదించుకొంటుంది. ఈ నూతన శక్తి మరియు నూతన బలం భారతదేశాన్ని ఈ దశాబ్దం లో సైతం నూతన శిఖరాల కు తీసుకు పోగలదు. ఈ దశాబ్ది భారతదేశ స్టార్ట్- అప్ ల దశాబ్దం కానుంది. ఈ దశాబ్ది భారతదేశం యొక్క గ్లోబల్ లీడర్స్ కు చెందిన దశాబ్దం కానుంది. ఈ దశాబ్ది భారతదేశం లో ఇండస్ట్రీ 4.0 యొక్క బలమైనటువంటి నెట్ వర్క్ కు చెందిన దశాబ్దం కానుంది. ఈ దశాబ్ది అక్షయ శక్తి నడిపే భారతదేశాని కి చెందిన దశాబ్దం కానుంది. ఈ దశాబ్ది జల సమర్ధమైన మరియు జల సమృద్ధమైన భారతదేశం యొక్క దశాబ్దం కానుంది. ఈ దశాబ్ది భారతదేశం యొక్క చిన్న పట్టణాలకు చెందిన మరియు మన పల్లెల కు చెందిన దశాబ్దం కానుంది. ఈ దశాబ్ది 130 కోట్ల మంది కలల కు మరియు ఆకాంక్షల కు చెందిన దశాబ్దం. ఈ దశాబ్ది ని భారతదేశం యొక్క దశాబ్దం గా మలచడానికి అనేక సూచనలు టైమ్స్ నౌ యొక్క ఒకటో శిఖర సమ్మేళనం నుండి వెలువడతాయన్న నమ్మకం నాలో ఉంది. మరి సూచనలు ఇంకా విమర్శల తో పాటే, విధుల ను గురించిన కొన్ని అంశాలు కూడా ముందుకు వస్తాయి.
మీకు అందరి కి మరో సారి శుభాకాంక్షలు.
అనేకానేక ధన్యవాదములు.
(